สวัสดีค่ะ อยากทราบว่า ค่าตับสูง ทำยังไงถึงจะได้ค่าตับที่ดี ควรกินอะไร หรือหลีกเลี่ยงอะไร ต้องดูแลสุขภาพแบบไหนคะ
สวัสดีค่ะ ค่าการทำงานของตับนั้นมีหลายค่า ซึ่งจะต้องดูประกอบกันทั้งหมด จึงจะพอบอกได้ว่าความผิดปกติอยู่ที่ตำแหน่งใดของตับ หรือน่าจะเกิดจากสาเหตุใด โดยค่าตับที่สูงกว่าปกตินั้น ส่วนใหญ่มักเกิดจากการมีตับอักเสบจากเชื้อไวรสตับอักเสบบีหรือซี การได้รับยาบางชนิดเกินขนาด หรือกินยาที่มีผลต่อการทำงานของตับ การดื่มเหล้า หรือมีไขมันพอกตับ เป็นต้นการรักษาควรรักษาตามสาเหตุค่ะ ถ้าเป็นเรื่องไวรัสอาจต้องรอให้ร่างกายกำจัดออกไปเอง ถ้าเป็นเรื่องเหล้าควรงดดื่มเหล้า ถ้าเป็นไขมันพอกตับ ควรลดน้ำหนัก ลดอาหารประเภทหวานมันเค็ม ถ้าเกิดจากยาหรืออาหารก็ควรหลีกเลี่ยงยาที่ทำลายตับเป็นต้น เบื้องต้นอาจงดการดื่มเหล้า งดการกินยาทุกชนิดที่ไม่จำเป็นไปก่อน ออกกำลังกายสม่ำเสมอ รับประทานอาหารไม่มัน และกลับไปติดตามอาการและติดตามค่าเลือดตามที่แพทย์นัดค่ะ